Marja

* Splash art
* โมเดล

**Marja** (มาร์จ้า) **The Ash Weaver** เป็นฮีโร่ลำดับที่ 68 ของเกม Arena of Valor ที่เข้าเกมมาในวันที่ 28 มิ.ย. 2018 ตำแหน่งเมจ/แทงค์

## เนื้อเรื่อง

"อะไรที่สังหารข้าไม่ได้ ย่อมทำให้ข้าแข็งแกร่งขึ้น"

เทพีองค์แรกภายใต้แสงแห่งทวยเทพ ผุ้เป็นอยู่บนจุดสูงสุดแห่งเหล่าผู้วิเศษแห่ง Blaine แสงสว่างจากทั่วสารทิศได้มาบรรจบลงที่มงกุฎแห่งมาอาคาร์ของนาง มงกุฎที่ส่องสว่างราวกับตะวันแห่งแรกอรุณ แม้แต่ Angelle ผู้เกลียดชังในวิหารแห่งแสง เขาเป็นนักโทษและถูกจองจำโดยวิหารแห่งแสง แต่เขาก็ยังมิอาจต้านทานความหลงไหลที่มีต่อ Marjaได้ และในท้ายที่สุด ทั้งคู่ก็ตกหลุมรักกัน อย่างไรก็ตาม ดูเหมือนว่าความรักของพวกเขาก็มีอุปสรรคมาขวางกั้นใช่น้อย เนื่องจาก จุดยืนของ Marja ต้องอยู่ระหว่างความรัก และความเคารพ เพราะ Blaine ผู้เสมือนเป็นอาจารย์ของ Marja นั้นคือคนๆ เดียวกันกับที่จองจำ Angelle ไว้นั้นเอง ซึ่ง Marja นั้นไม่ต้องการเป็นศัตรูกับคนที่นางรักแต่ก็ไม่ต้องการทรยศผู้มีพระคุณต่อนางเช่นกัน ในวันหนึ่ง ทุกคนจะต้องเจอจุดเปลี่ยนในชีวิต ไม่เว้นแม้กระทั่ง Marja ภายใต้สภาวะสงครามนั้น Blaine ได้รับบาดเจ็บอย่างรุนแรงและกำลังจะพบจุดจบ แต่กลับกลายเป็นว่า Marja ถูกทุกคนเข้าใจว่าเป็นผู้สมรู้ร่วมคิดกับ Angelle ว่าเป็นผู้ทรยศ เพราะในเวลาเดียวกัน Angelle ก็หายตัวไป ทิ้งให้นางต้องเผชิญกับข้อกล่าวหาที่ร้ายแรงที่สุดในประวัติศาสตร์ ในสถานที่ตัดสินนั้น ถึง Marja จะไม่ได้คิดทรยศ แต่นางก็ไม่ปฎิเสธถึงความสัมพันธ์ของนางกับ Angelle ซึ่งมันก็เพียงพอที่จะทำให้นางตกเป็นจำเลย และโดนถอดออกจากตำแหน่ง ก่อนที่เทพีองค์ใหม่นามว่า Ilumia จะถูกแต่งตั้งขึ้นมา ในวันพิพากษาโทษนั้น Ilumia ได้รับหน้าที่ดูแลการสำเร็จโทษ Marja และ Ilumia ยังกล่าววาจาเยาะเย้ยว่า

"นี่คงเป็นราคาของความรักสินะ ช่างน่าประทับใจและน่าสมเพชเสียจริง"

พร้อมทั้งหัวเราะ แต่ Marja ตอบโต้กลับด้วยความเงียบสงัด นางรู้ดีว่าในอดีตนั้น Ilumia เองก็เคยแอบมีใจให้ Angelle แต่ก็เป็นเพียงความรู้สึกแบบคิดเองฝ่ายเดียวเท่านั้น และตัว Marja เองก็ไม่ชอบการทำอะไรลงไปอย่างเปล่าประโยชน์อีกด้วย เมื่อพึงพอใจแล้ว เทพี Ilumia ก็หันหลังจากไป ทิ้งให้ Marja เผชิญชะตากรรมที่เลี่ยงไม่ได้ แต่ทันใด้นั้น เพชรฆาตก็สัมผัสได้ถึงสิ่งผิดปกติจากร่างกายของ Marja ฝูงแมลงที่ควรจะเป็นผู้สำเร็จโทษ Marja ในการพิพากษานี้กลับไม่กล้าเข้าใกล้นาง

"กินสิ! กินมันเข้าไป!! เมื่อพวกเจ้าอิ่มแล้ว ข้าก็จะมีพลังมากพอที่จะออกไปจากที่นี่!!"

Marja ได้กล่าวปลอบโยนเหล่าแมลงที่กำลังหวาดกลัว ดูเหมือนว่าในช่วงเวลาที่อยู่ร่วมกับ Angelle นั้น Marja เองก็ได้รับของขวัญสุดพิเศษจากคนรักของนาง Angelle ได้มอบพลังความแห่งความมืดให้แก่นาง เป็นการตอบแทนที่นางคอยช่วยเหลือเขาในเวลาที่ผ่านมา พลังนี้ได้เปลี่ยนเทพีที่เคยส่องสว่างที่สุด ให้ดำดิ่งลงสู่ความมืดมิดแห่งขุมนรก และตอนนี้ Marja ได้จุติกลายเป็นเทพีแห่งความมืดมิด นางใช้พลังใหม่พาตัวเองหนีออกจากชะตากรรมของนางได้สำเร็จ และไม่มีใครรู้ว่านางหนีไปที่ไหนและต้องการอะไรหลังจากนั้น แต่วันนึง นางจะต้องกลับมาอย่างแน่นอน

"เมื่อข้าได้กลับไปเมื่อไหร่ ข้าจะต้องได้รับความยุติธรรมของข้ากลับคืนมา!"

## ข้อมูลขั้นสูง

* เคยใสซื่อบริสุทธิ์ จนกระทั่งกักขังในเงามืด

* ให้แมลงมุดข้าไปในร่างกายเพื่อคงความเยาว์

* ห้ามมีกระจก หรือสิ่งสะท้อนแสงในห้องเด็ดขาด

* ทุกที่ๆ เธอไปจะมีแต่กลิ่นอายแห่งความมืด

* ตื่นบ่ายทุกวัน คนที่ปลุกจะกลายเป็นอาหารแมลง

## ความสัมพันธ์

* **Volkath - คนรัก:**

* **Veera - น้องสาว:** Marja ไม่เคยคิดที่จะแข่งกับ Veera เลย แต่ดูเหมือน Veera ไม่ได้คิดแบบนั้น ความสัมพันธ์ของทั้งคู่แย่ลงเรื่อยๆ เพื่อไม่ให้ความสัมพันธ์ถูกทำลาย Marja จึงเลือกเดินออกมาและหนีไปใช้ชีวิตอยู่คนเดียว

* **Kriknak - ข้ารับใช้ที่ซื่อสัตย์:** ในฐานะข้ารับใช้ของ Marja แล้ว Kriknak wร้อมจะสละทุกอย่างเพื่อเธอ แต่เนื่องด้วย Marja ที่กลายเป็นคนที่มีนิสัยไม่แน่นอน ทำให้ Kriknak ต้องกลายเป็นกระสอบทรายของเธออยู่บ่อยครั้ง

* **Ilumia - ศัตรูคู่อาฆาต:** Marja เกลียดรูปร่างปัจจุบันของเธอมาก และคนที่ทำให้เธอเป็นแบบนี้ก็คือ Ilumia ที่จับเธอขังไว้ในขุมนรก หลังจากหลุดพ้นมาได้ สิ่งเดียวที่ต้องการคือทำให้ Ilumia รับรู้ถึงความเจ็บปวดที่เธอได้รับ

## เนื้อเรื่องเสริม

ขุมนรกในเงามืด

ณ มุมที่ลึกที่สุดในนรกแห่งเงามืด ฝั่งตะวันตกเฉียงใต้แห่งดินแดนศักดิ์สิทธิ์ ที่นี่มีความมืดที่ไร้แสงอาทิตย์ส่องถึง Marja จำไม่ได้ว่าตนถูกขังไว้ที่นี่นานเท่าไหร่ 10? 50? หรือ 500 ปี? ตัวของ Marja ถูกแมลงนับไม่ถ้วนกลบจนมิด แมลงพวกนี้ค่อยๆ กัดกินพลังในตัวของเธอ จนตอนนี้บนร่างกายของเธอผุพังไม่เหลือชิ้นดี สภาพที่กระดูกทะลุออกเนื้ออกมา หลอนติดตาเหลือเกิน

"นายหญิง ท่านคงไม่อยากเห็นสภาพนี้หรอก..."

มีเสียงค่อยๆ ดังมาจากที่ไม่ไกลนัก Marja รู้สึกว่ามีคนมายืนอยู่ตรงหน้าของเธอ และสังเกตุอาการของเธอเงียบๆ ซึ่งคนๆ นั้นก็คือ Ilumia ราชินีคนใหม่ของวิหารแห่งแสง

"สภาพเจ้าในตอนนี้น่ารังเกียจมาก ข้าก็แค่จะมาบอกว่า ถ้าหากเจ้าตัดขาดกับ Volkath ได้โดยสิ้นเชิง และสาบานตนต่อหน้า The Temple ข้าจะยกโทษให้บาปทั้งหมดของเจ้า" ผู้หญิงที่อยู่ตรงหน้า Marja คนนี้ แม้ไม่ได้เจอกันมาเป็นร้อยปี ก็ยังดูเป็นคนที่หยิ่งผยองเหมือนเดิม Marja ขำอย่างหน้าสมเพช

"น้ำหน้าอย่างเจ้าน่ะเหรอ ที่จะให้อภัยข้า" Ilumia ถอนหายใจเบาๆ

ภายใต้แสงเทียนสลัว ส่องให้เห็นเพียงเงามืดไร้ชีวิตชีวา Marja ถูกทรมานจนไร้สภาพคน เทพีสาวน้อยที่ร่าเริง ฉลาด และทำให้ Volkath หลงไหลผู้นั้นได้หายไป แล้วกลายเป็นหญิงสาวที่มีแววตาที่เต็มไปด้วยความโกรธแค้น Ilumia เดินหันหลังออกไป อย่างที่บ่าวรับใช้บอกไว้ในตอนแรก เธอคงไม่อยากเห็นสภาพแบบนี้

"พวกแก... กินเข้าไปเยอะๆ ยิ่งอิ่มยิ่งดี!" แมลงเหล่านั้นเหมือนได้ยินตำเชิญชวนจาก Marja พวกได้กัดกินอย่างดุเดือด แต่แล้วสิ่งที่ประหลาดก็ได้เกิด แมลงทั้งหลายที่กัดกินเนื้อของ Marja ไปเยอะเกินไป ตัวของพวกมันแตกออกเป็นชิ้นๆ และเปล่งแสงสีม่วงออกมา แสงนั้นส่องสว่างบนร่างกายที่ผอมแห้งทรุดโทรมของ Marja แล้วก็มีหมอกสีดำหนืดไหลออกมาจากตัวเธอ จนกลบแสงสีม่วงนั้นจนมิด แล้วทถกอย่างก็ได้กลับไปสู่สภาพเดิมเหมือนไม่มีอะไรเกิดขึ้น บ่าวรับใช้ที่ตื่นตัวจึงได้รีบเข้ามาดู แต่ก็ไม่ได้พบอะไร และลแ้วเหมือนผ่านไปเพียงแค่เสี้ยววิ บ่าวรับใช้ก็ตะโกนด้วยความผวา และเอาไฟส่องไปที่หน้าของ Marja

"ดะ เดี๋ยว! ทำไมใบหน้าของเจ้า?!" ผิวที่แห้งตายของเธอลอกออกมาเรื่อยๆ แล้วปรากฏผิวหนังใหม่งอกออกมาบนใบหน้า เธอลูบใบหน้าที่สวยงามเต่งตึงของตนและหัวเราะออกมา

"มองหน้าข้าทำไมล่ะ เจ้าว่าข้าไม่สวยรึไง?"

"เร็วเข้า! เจ้าไปเรียกคนข้างนอกมา ต้องสั่งแมลงโจมตีมันเดี๋ยวนี้!" บ่าวรับใช้ล้อมรอบเป็นวงกลม แล้วเริ่มสวดมนต์บทคำสาปโบราณ แต่กลุ่มแมลงกลับไร้ปฏิกิริยาตอบ ใช่แล้ว หลังจากที่ผ่านไปนับร้อยปี Marja ที่เคยชินกับพลังของ Volkath ที่มอบให้แก่เธอ ณ บัดนี้ เธอก็เริ่มเคยชินกับพลังแมลงเหล่านี้ด้วย

"ดูเหมือนว่า ลูกของข้าจะเริ่มหิวแล้ว ไปเถอะ Soul Devourer! จัดการมัน!"

แมลงนับไม่ถ้วนพุ่งออกมาจากร่างกายของ Marja ไปเกาะบนร่างกายของบ่าวอย่างรวดเร็ว และเพียงในเวลาเสี้ยววินาที มันก็กัดกินร่างกายของกลุ่มบ่าวจนไม่เหลือแม้กระทั่งเสื้อผ้า Marja ยิ้มด้วยความพอใจ ความรู้สึกที่ออกจากการถูกขัง ช่างดีเหลือเกิน ตลอดเวลาที่ถูกขังไว้ เธอพยายามมองไปที่ยอดของมุมเงามืดนี้ เฝ้ามองหาแสงตะวันที่ส่องเข้ามา แต่สิ่งที่เธอได้รับกลับเป็นความมืด และเหวที่ลึกจนไม่เห็นแสงสว่าง เธอกรีดร้อง ร้องไห้ สิ้นหวัง เธอเกลียดแมลงพวกนี้ เธอกลัวพลังในร่างกายที่ไม่คุ้นเคย และเธอก็เริ่มเกลียดไอ้คนที่มอบพลังสกปรกนี้ใหเกับเธอ แต่ตอนนี้เธอไม่จำเป็นต้องหาแสงสว่างอีกต่อไป

"ข้าจะโอบกอดความมืดมิดเอาไว้ ตราบชั่วนิจนิรันดร์"

---จบ---

## ชีวประวัติ

ในฐานะเทพีหญิงกายใต้เทพจ้าแห่งแสงสว่าง ศิษย์เอกของอาจารย์ Blaine ทำให้เธอไม่เคยคาดคิดเลยว่าทุกสิ่งนี้กลับกลายเป็นจุดเริ่มต้นของโศกนาฎกรรม หลังจากที่ Volkath และ Blaine แตกหักกัน Marja ก็ตกอยู่ในสถานการณ์หนักใจ แม้ความรู้สึกนั้นถูกมองว่าเป็นผู้ทรยศ แต่เธอก็ไม่เคยเปลี่ยนจุดยืนของตน Volkath ได้มอบส่วนหนึ่งของวิญญาณให้กับ Marja ก่อนออกจาก The Temple ไป หลังจากที่ Blaine ดับสูญและ Volkath หลuหนีไปตอนบาดเจ็บ Marja จึงกลายเป็นเป้าหมายที่ทุกคนกล่าวหา และ Ilumia ที่ขึ้นครองเป็นเทพเจ้าแห่งแสงสว่างจึงได้กุมขัง Marja ไว้ในมุมลึกแห่งเงามืด และถูกแมลงนับล้านกัดกินเลือดเนื้อทุกวัน ปัจจุบัน เศษวิญญาณของ Volkath พร้อมพลังแห่งความมืดที่ฝังอยู่ในตัว Marja เริ่มทำให้แมลงเหล่านั้นแปรพักตร์ และเริ่มที่จะทำตามคำสั่งของ Marja แทน เธอที่ได้รับพลังใหม่จึงตัดขาดพันธสัญญาที่ทำไว้กับแสงสว่าง เธอจึงเดินทางมา The Abyss เพื่อเข้าร่วมเป็นส่วนหนึ่งของ Lokheim เธอถวายวิญญาณส่วนหนึ่งของตนก่อนเริ่มพิธีฟื้นชีพ จึงสามารถทำให้ Volkath กลับมาอีกครั้ง

## สกิล

### สกิล 2

 2
 3
 4
 5
 6

### สกิลอัลติเมท

 2
 3

## สกิน

Spirit Serpent
Divine Fire Crystal

## แนะนำ

### ไอเทม

Gilded Greaves
Frostguard
Apocalypse
Boomstick
Hecate's Diadem
Staff of Nuul

### รูน

**LV 3: Desolate**
พลังเวท +4.2
เจาะเกราะเวท +2.4
**LV 3: Spirit**
ความเร็วเคลื่อนที่ +1%
ความเร็วโจมตี +1%
**LV 3: Stain**
เจาะเกราะเวท +6.4
ความเร็วโจมตี +0.6%

### พลังแฝง

**Sacred Bead**
คูลดาวน์สกิลอัลติเมตลดลง 10% (ผลจะลดลง หรือไม่ทํางานหากถึงขีดจํากัดการลดคูลดาวน์สูงสุดแล้ว)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)
**Holy Thunder**

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (คูลดาวน์ 8วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60

## บทพูด

### เลือกฮีโร่

* **Grovel before your queen!:** จงหมอบลงต่อหน้าราชินีของเจ้า!

* **All I want is revenge!:** สิ่งที่ข้าปราถนามีเพียงการล้างแค้น!

* **Hello world! I'm back!:** สวัสดีชาวโลก! แม่กลับมาแล้ว!

### เกิดใหม่

* **I grow ever stronger!:** ข้าแข็งแกร่งขึ้นเรื่อยๆ!

* **Zhamban ing-zhochonnga vonna** (ซามบาน อิง-โซชงก์นา โวนนา): **Chaos is the true power:** ความโกลาหลคือพลังที่แท้จริง

* **G’vunnǝ!** (กวุนนา!): **From the Abyss!:** เผ่าข้าคือ Abyss!

* **Tho zmillǝ sughbishuzǝnnǝn tachorrin** (โธ ซมิลลา ซุคบิชูซันนัน ธาชอร์ริน): **No light will penetrate this darkness:** แสงสว่างมิอาจชนะความมืดได้

### ปกติ

* **I will reclaim what is rightfully mine!:** ข้าจะไปนำ สิ่งที่ควรจะเป็นของข้าคืนมา!

* **There will be no mercy:** มันจะไม่มีการเมตตา

* **The crimson flame shall light my way!:** เปลวเพลิงสีชาด จะส่องไฟให้ข้า!

* **I choose the path of ash and flame:** ข้าได้เลือกเส้นทางแห่งขี้เถ้าและเปลวไฟ

* **My vengeance will be sweet! and complete:** การล้างแค้นของข้าจะต้องหอมหวาน! และสมบูรณ์แบบ

### ใช้สกิล

* **Simply Scrumptious:**

* **Crimson wave!:** คลื่นสีชาด!

* **Scarlet sickle!:** เคียวสีเลือด!

* **Ah better!:** อา~ ค่อยยังชั่ว!

* **Catch me!:** จับข้าให้ได้สิ!

* **Smoke in your eyes?:** ควันเข้าตารึไงจ้ะ?

### ตาย

* **Scattered like ash...:** แตกสลายเช่นขี้เถ้า...

### ได้ First Blood

* **Yes! my fast is broken!:** ใช่! ความอดของข้าหายไปซักที!

### สังหารต่อเนื่อง

* **Yes! All will be consumed!:** ใช่! ทุกอย่างจะต้องถูกดูดกลืน!

* **Hahaha bones for my throne:** ฮาฮาฮ่า! กระดูกสำหรับบัลลังก์ของข้า

## แกลเลอรี่

### วิดีโอ

Marja Cinematic - ข้าจะต้องได้รับความยุติธรรมของข้ากลับคืนมา!Hero Spotlight - Marjaพบกับแฟนพันธุ์แท้ RoV - ฮีโร่ใหม่ มา(แล้ว)จ้าเล่นอย่าง Pro EP.21 MRSUNZ สอนเล่น Marja ใน 7 นาที !-2เล่นอย่างโปร EP68 - Summer สอนเล่น Marja ใน 9 นาที

## เกร็ดความรู้

* เนื้อเรื่องของ Marja มีความคล้ายคลึงกับ **เมดูซ่า** (Medusa) สัตว์ประหลาดในเทพปกรณัมกรีก เมดูซาเป็นธิดาคนสุดท้องของฟอร์ซีสและซีโต นางเป็นเทพสตรีที่ถือครองพรหมจรรย์และบูชาเทพีอธีน่า ซึ่งความงามของนางก็ได้ถูกตาเทพโพไซดอน ในวันหนึ่งขณะที่สามพี่น้องกำลังบูชาเทพีอธีน่าอยู่ในวิหารพาเทนอลตามปกติ โพไซดอนได้ลักลอบเข้าไปในวิหารเพื่อจะกระทำชำเราเมดูซ่า เมื่อเทพีอธีน่าซึ่งมีความเคืองส่วนตัวอยู่แล้วจึงได้ปรากฏแล้วกล่าวหานางว่าได้กระทำการลบหลู่นางโดยการสมสู่กับบุรุษ กรรมจึงมาตกอยู่ที่เมดูซ่าและพี่น้อง โดยเทพีอธีน่าได้สาปส่งเมดูซ่าให้เส้นผมกลายเป็นงู และหากนางจ้องตาใครเขาผู้นั้นจะกลายเป็นหิน และได้สร้างวิหารให้เมดูซ่าในทะเลทรายเพื่อให้นางอยู่กับความลำบากยากเข็ญ

## อ้างอิง

1. ↑ https://www.facebook.com/ROVTH/posts/911741095656007
2. ↑ 2.0 2.1 https://www.facebook.com/ROVTH/posts/1030446253785490/
3. ↑ https://www.facebook.com/ROVTH/posts/1338177126345733/

แทงค์
ไฟต์เตอร์
แอสซาซิน
เมจ
แครี่
ซัพพอร์ต